РЕПУБЛИКА СРПСКА

ОПШТИНА ШИПОВО

ОПШТИНСКА ИЗБОРНА КОМИСИЈА

Број: 02-03-3/24

Датум: 12.02.2024. године

На основу члана 2.13 став (1) тачка 8. Изборног закона БиХ („Службени гласник Босне и Херцеговине“ бр. 23/01, 7/02, 9/02, 20/02, 25/02, 4/04, 20/04, 25/05, 52/05, 65/05, 77/05, 11/06, 24/06, 32/07, 33/08, 37/08, 32/10, 18/13, 7/14, 31/16 и 41/20) а у вези са чланом 69. Правилника о провођењу избора у Босни и Херцеговини („Сужбени гласник Босне и Херцеговине“ бр. 27/22) општинска изборна комисије Општине Шипово расписује

**ЈАВНИ ОГЛАС**

**за пријаву кандидата за контролоре изборних резултата**

1. Објављује се Јавни оглас за пријаву кандидата за контролоре изборних резултата.
2. **Услови за именовање:**

**Општи услови:**

1. Пријављени кандидат је држављанин Босне и Херцеговине с правом гласа.

2. За контролора избоних резултата не може бити именовано лице (члан 2.3. Изборног закона БиХ):

1. Које се не може кандидовати у смислу одредби чланова 1.6, 1.7 и 1.7a Изборног закона БиХ;
2. Које је члан највишег извршно-политичког органа политичке странке или коалиције (предсједник, потпредсједник, генерални секретар или члан извршног одбора или главног одбора);
3. Које је носилац изабраног мандата или је члан извршног органа власти, осим у случајевима предвиђеним чланом 2.12 став (4) Изборног закона;
4. Које је кандидат за изборе за било који ниво власти ( на Локалним изборима 2020. и Општим изборима 2022. године) и
5. Којем је изречена казна за радњу која представља тежу повреду изборних закона или прописа за коју је лично одговорно, у последње четири године, рачунајући од дана правоснажности одлуке.

**Посебни услови:**

* Да има најмање завршену средњу школу, односно IV. или V. Степен стручне спреме;
* Да има изборно искуство ( односно рад на пословима контролора изборних резултата, рад на пословима супервизора изборних резултата, рад на пословима уноса изборних резултата и рад у бирачком одбору као предсједник или члан бирачког одбора).

1. **Потребна документација:**
2. Пријава на јавни оглас ( попуњен образац за пријаву кандидата за контролора изборних резултата);
3. Потврда о пребивалишту;
4. Овјерена копија универзитетске дипломе/свједочанства о завршеном школовању;
5. Рјешење/увјерење о изборном искуству.
6. **Рок за подношење пријава**

Рок за подношење пријава је петнаест (15) дана од дана објаве огласа на огласној табли и интернет страници Општине Шипово.

1. **Орган за провођење поступка**

Процедуру избора кандидата по јавном огласу проводи општинска изборна комисија Општине Шипово.

1. **Остале информације**

Изборна комисија ће након завршене процедуре по јавном огласу именовати контролоре изборних резултата ( укупно 2) на период од 5 година. Именовани контролори изборних резултата, да би били ангажовани, дужни су проћи обуку, тестирање и цертифицирање коју ће организовати и провести Централна изборна комисија Босне и Херцеговине. Изборна комисија ће цертифициране контролоре изборних резултата ангажовати приликом провођења избора, на пословима контроле изборних резултата, за које послове је предвиђена накнада за контролора изборних резултата. Висину накнаде одређује општинска изборна комисија. Образац пријаве је саставни дио јавног огласа.

Пријаву на јавни оглас кандидати достављају у затвореној коверти у сједиште изборне комисије са назнаком:

***Општинска изборна комисија Општине Шипово,***

***Адреса: Патријарха српског Павла 1, 70270 Шипово,***

***„Пријава на јавни оглас за контролора изборних резултата – не отварати“.***

Непотпуне и неблаговремене пријаве изборна комисија неће узети у разматрање.

Предсједник ОИК

\_\_\_\_\_\_\_\_\_\_\_\_\_\_\_\_

Вида Ракита

**ОБРАЗАЦ ЗА ПРИЈАВУ КАНДИДАТА ЗА**

**КОНТРОЛОРА ИЗБОРНИХ РЕЗУЛТАТА**

|  |  |
| --- | --- |
| **ОПШТИНА ШИПОВО** | |
| Име и презиме: | JMБ: |
| Пребивалиште: |  |
| Контакт телефон: |  |
| Тренутно запослење: | |
| Степен стручне спреме: ССС ВШС ВСС (заокружи одговарајући одговор) | |
| Подаци о изборном искуству: | |
| Познавање рада на рачунару:  Основно Средње Напредно (заокружити одговарајући одговор) | |

Под пуном кривичном и материјалном одговорношћу изјављујем да нисам лице на које се односе утврђене неспојивости са чланством у изборној администрацији прописане чланом 2.3 Изборног закона Босне и Херцеговине, а које се наводе у тексту јавног огласа у дијелу II Услови за именовање/општи услови тачка 2.

|  |  |
| --- | --- |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | Пријаву подноси: |
| (Мјесто и датум) | Потпис: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Број л/к:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
|  | Издата од:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |

Прилози-обавезна документација уз пријаву:

1. Пријава пребивалишта,

б) Овјерена копија универзитетске дипломе/свједочанства о завршеном школовању,

ц) Рјешење/увјерење о изборном искуству.